stanford-oval/wikipedia huggingface dataset:
Brigitte Wolf

| Mitalit> Maa:   Sveitsi.Naisten suunnistus.MM-kilpailut  | Mitalit> Maa:   Sveitsi.Naisten suunnistus.MM-kilpailut  | Mitalit> Maa:   Sveitsi.Naisten suunnistus.MM-kilpailut  | Maa:   Sveitsi> Naisten suunnistus. |
| --- | --- | --- | --- |
|  Kultaa | Rapperswil-Jona 2003 | viesti |  |
|  Pronssia | Grimstad 1997 | viesti |  |
|  Pronssia | Rapperswil-Jona 2003 | pitkä matka |  |
| EM-kilpailut  | EM-kilpailut  | EM-kilpailut  |  |
|  Hopeaa | Truskavets 2000 | normaalimatka |  |
|  Hopeaa | Sümeg 2002 | keskimatka |  |
|  Hopeaa | Sümeg 2002 | viesti |  |
Brigitte Wolf (s. 7. toukokuuta 1967) on entinen sveitsiläinen suunnistaja. Aktiiviurallaan hän edusti suomalaista OK 77:ää.
Grimtadin MM-kilpailuissa 1997 Wolf voitti pronssia viestistä joukkuetovereinaan Marie-Luce Romanens, Vroni König ja Sabrina Meister. EM-kilpailuissa Truskavetsissa 2000 hän voitti normaalimatkalta hopeaa. Sümegin EM-kilpailuissa 2002 hän voitti keskimatkalta ja viestistä hopeaa.
Rapperwil-Jonan MM-kilpailuissa 2003 Wolf voitti viestistä kultaa ja pitkältä matkalta pronssia. Viestissä hänen kanssaan suunnistivat Vroni König-Salmi ja Simone Luder.
Kinks (albumi)

| Kinks The Kinks |
| --- | --- | --- |

Studioalbumin tiedot
 Äänitetty : tammikuu−elokuu 1964, Pye Studios ja IBC Studios, Lontoo
 Julkaistu:  2. lokakuuta 1964    marraskuu 1964
 Formaatti: LP, MC, CD
 Tuottaja(t): Shel Talmy
 Tyylilaji: rhythm and blues rock and roll beatmusiikki
 Kesto: 32.55
 Levy-yhtiö:  Pye Records    Reprise Records
Muut kannet
   Yhdysvaltain-painos You Really Got Me
Listasijoitukset
  Britannia: 3. (Record Retailer)    Yhdysvallat: 29. (Billboard) Kts. lisää listasijoituksia
The Kinksin muut studioalbumit
|   | Kinks 1964 | Kinda Kinks 1965 |
Singlet albumilta Kinks
 ”You Really Got Me” Julkaistu: 4. elokuuta 1964
Kinks on brittiläisen The Kinks -yhtyeen vuonna 1964 julkaistu debyyttialbumi, joka nojautuu musiikillisesti enimmäkseen rhythm and bluesiin. Albumi sisältää myös yhtyeen suuren läpimurtohitin ”You Really Got Me”. Levyllä on huomattavan paljon lainakappaleita. Aikakaudelleen tyypillisesti sillä myös vierailee lukuisia sessiomuusikoita, joista nimekkäimpinä Jon Lord ja Jimmy Page.
Albumi ylsi Britanniassa listasijalle kolme ja Yhdysvalloissa sijalle 23. Jälkimmäisessä valtiossa levy julkaistiin nimellä You Really Got Me, tosin kyseiseltä painokselta puuttui muutama Kinks-albumilla julkaistu kappale.
Taustaa

Kilpailu brittiläisissä musiikkipiireissä oli vuonna 1964 kovaa. Monelle yhtyeelle oli tavanomaista, että noin vuosi ensimmäisen hitin jälkeen se katosi valokeilasta tyystin. Kun The Kinks saavutti elokuussa 1964 ensimmäisen hittinsä, Britanniassa ykköseksi noussella kolmannella singlellään ”You Really Got Me”, patisti levy-yhtiö Pye Records yhtyeen studioon työstämään esikoisalbumiaan.
»Yhtye ja managerimme kokoontuivat promoottori Arthur Howesin toimistoon kuulemaan uutiset siitä, että Pye Records halusi meidän äänittävän LP:n. Yllätin kaikki sanomalla, että minulla oli oletettavasti vain viisi tai kuusi laulua valmiina. Mutta tuottaja Shel Talmy sanoi, että hän oli ryhtynyt etsimään yhtyeelle sopivia lainakappaleita. Pye halusi albumin niin pian kuin mahdollista, ja ensimmäinen sessio järjestettiin seuraavalla viikolla.» 
(Ray Davies, The Kinksin laulaja-kitaristi.)
Myös yhtyeen rumpali Mick Avory on kertonut, että albumi tehtiin niin nopeasti kuin mahdollista, ja koska Daviesilla ei ollut paljoakaan kappaleita tehtynä, sisälsi levy pitkälti yhtyeen keikoillaan esittämää materiaalia.
Nauhoitus

Suurin osa albumin kappaleista äänitettiin Lontoossa elokuun lopulla 1964 siten, että yhtye peruutti joitakin konserttejaan. Poikkeuksen tekevät kappaleet ”I Took My Baby Home” ja ”You Really Got Me”, joista ensimmäinen oli nauhoitettu jo 24. tammikuuta ja jälkimmäinen heinäkuussa 1964. Kappale ”You Really Got Me” eroaa levyn muista lauluista myös siinä, että se äänitettiin Pye Studiosin sijaan IBC Studiosissa. Nauhoituksissa mentiin aikakaudelle tyypillisesti levy-yhtiön ehdoilla ja The Kinksin jäsenten omat ehdotukset tyrmättiin nopeasti. Äänittäjänä toimi Ray Prickett, joka muutamaa kuukautta aiemmin oli auttanut The Searchersia löytämään ”Needles and Pins” -kappaleen kuuluisan kitarasoundin.
Yhtyeellä oli ennestään kokemusta ainoastaan kahdesta äänityssessiosta, minkä vuoksi tuottaja Shel Talmy käytti nauhoituksissa muutamia, hyväksi havaitsemiaan sessiomuusikoita. Ray Daviesin mukaan esimerkiksi kappaletta ”Stop Your Sobbing” lukuun ottamatta rumpuja albumilla soitti Mick Avoryn sijaan Bobby Graham, ja lisäksi Perry Ford -niminen laulunkirjoittaja soitti pianoa. Heidän lisäkseen kappaleessa ”Bald Headed Woman” Hammond-urkuja soitti tuleva Deep Purple -kosketinsoittaja Jon Lord ja 12-kielistä rytmikitaraa myöhemmin Led Zeppelinissä vaikuttava Jimmy Page. Shel Talmy halusi kyseiseen kappaleeseen tällä tavoin lisää ”ammattimaisuutta”, sillä yhtye oli Ray Daviesin mukaan sen kanssa epävarma. Lisäksi albumilla lauloi taustoja Daviesin silloinen tyttöystävä Rasa Didzpetris, mutta hänen nimensä jätettiin mainitsematta tekijätiedoissa. Ray Daviesin omien muistojen lisäksi albumin tekijätiedot mainitsevat Arthur Greensladen soittavan albumilla pianoa.
Tuottaja Shel Talmy onnistui hankkimaan itselleen tekijänoikeuskorvauksia, kun hän ehdotti yhtyeelle, että se voisi levyttää omat versionsa amerikkalaisista folk-kansanlauluista ”Bald Headed Woman” ja ”I’ve Been Driving on Bald Mountain”. Talmy merkitsi itsensä niiden sovittajaksi. Rumpali Mick Avoryn mukaan Talmy oli rojaltien toivossa väittänyt niiden olevan Odettan kirjoittamia kappaleita, mutta albumin ilmestyttyä yhtye tajusi niiden olevan ”Shel Talmyn kirjoittamia kansanlauluja”.
Musiikki

Kinks on aikakaudelleen sen suhteen tyypillinen esikoisalbumi, että se koostuu pääosin kappaleista, joita yhtye oli esittänyt klubeilla ennen levytyssopimusta. Näihin lukeutuvat muun muassa rhythm and blues -legendat ”Cadillac”, ”Too Much Monkey Business”, ”Beautiful Delilah” sekä ”Got Love If You Want It”, jonka The Who -yhtye kopioi ensisinglelleen muutamaa kuukautta myöhemmin. Musiikillisesti levy nojautuu enimmäkseen rhythm and bluesiin sekä pienemmissä määrin rock and rolliin ja beatmusiikkiin. Mukana on myös pieniä vivahteita countrysta. Merseybeat-tyylistä käy esimerkkinä kappale ”Just Can’t Go to Sleep”. Kappale ”Revenge” on instrumentaali.
Levyn kappaleista vain viisi on Ray Daviesin kirjoittamia. Tästä huolimatta hänen on katsottu näyttäneen kykynsä laulunkirjoittajana. Esimerkiksi kappaleissa ”I Took My Baby Home” ja ”Just Can’t Go to Sleep” hänen on katsottu kyenneen muuntamaan Chuck Berrylta ja The Beatlesilta saadut vaikutteet täysin uniikkiin muotoon. The Pretenders -yhtye teki myöhemmin cover-version Daviesin kirjoittamasta Motown-vaikutteisesta kappaleesta ”Stop Your Sobbing”.
Julkaisu ja vastaanotto

Kinks ilmestyi Britanniassa 2. lokakuuta 1964. Sen julkaisi Pye Records sekä mono- että stereoäänenlaadulla. Albumi debytoi 17. lokakuuta Record Retailer -listan sijalla yhdeksän. Albumi oli parhaimmillaan kolmantena, sekä 5. joulukuuta 1964 että 6. helmikuuta 1965. Listaviikkoja sille kertyi kaikkiaan 25. Melody Makerin listalla Kinks ylsi sijalle neljä ja New Musical Expressin vastaavalla sijalle viisi. Länsi-Saksassa albumi oli korkeimmillaan viidentenä.
Yhdysvalloissa albumin julkaisi marraskuussa 1964 Reprise Records nimellä You Really Got Me. Se erosi Britanniassa julkaistusta Kinks-albumista myös siten, että siltä puuttuivat kappaleet ”I Took My Baby Home”, ”I’m a Lover Not a Fighter” ja ”Revenge”. You Really Got Me ilmestyi brittipainoksen tapaan sekä mono- että stereoformaatissa. Albumi pääsi Billboard Hot 100 -listalla sijalle 29 ja saavutti sitä paremmat sijoitukset Record Worldin (20.) ja Cashboxin (25.) listoilla.
Ranskassa Kinks-albumin kappalelista erosi Britannian-painoksesta, ja esimerkiksi sen avausraita oli singlehitti ”All Day and All of the Night”. Etelä-Koressa albumi julkaistiin 1965 samalla kappalelistalla kuin Britannian-painos Kinks Size -nimisenä bootlegina. Sillä ei ole kuitenkaan sisällöllisesti juuri mitään tekemistä samana vuonna Yhdysvalloissa julkaistun Kinks-Size-albumin kanssa. Ensimmäisen uusintapainos Kinks-albumista ilmestyi tammikuussa 1966, jolloin sen julkaisi Golden Guinea -yhtiö. CD-levynä se julkaistiin ensimmäisen kerran joulukuussa 1987. Vuonna 1998 julkaistiin CD-versio, joka sisälsi kaksitoista bonuskappaletta. Vuonna 2011 ilmestyi puolestaan kahden CD-levyn Deluxe Edition, jolle sisältyy alkuperäisen albumin mono- ja stereomiksaukset sekä bonuskappaleita.
Yhdysvaltain-painos You Really Got Men uusintapainos julkaistiin Yhdysvalloissa syyskuussa 1988 sekä vinyylinä että CD:nä. Euroopassa sitä ei ole julkaistu missään muodossa koskaan. Sen sijaan Britannian-painos Kinks julkaistiin Yhdysvalloissa CD:nä vuonna 1996 yhdessä samalla levyllä Kinda Kinks -albumin kanssa.
Julkaisu ja vastaanotto > Listasijoitukset

| Valtio | Lista | Korkein sijoitus | Listaviikot | Nousu listalle | Lähde |
| --- | --- | --- | --- | --- | --- |
|  Britannia | Record Retailer | 3. | 25 | 17.10.1964 |  |
|  Britannia | Melody Maker | 4. |  | 1965 |  |
|  Britannia | NME | 5. |  | 1965 |  |
|  Länsi-Saksa |  | 5. |  | 1965 |  |
|  Yhdysvallat | Record World | 20. | 23 | 1965 |  |
|  Yhdysvallat | Cashbox | 25. | 22 | 1965 |  |
|  Yhdysvallat | Billboard 200 | 29. | 26 | 1965 |  |
Julkaisu ja vastaanotto > Arvostelut

Allmusic:
Kappaleet > Britannian-versio Kinks

| --- | --- |
 A-puoli Beautiful Delilah – 2.07 (säv. Chuck Berry)  So Mystifying – 2.53 (säv. Ray Davies)  Just Can’t Go to Sleep – 1.58 (säv. R. Davies)  Long Tall Shorty – 2.50 (säv. Herb Abramson, Don Covay)  I Took My Baby Home – 1.48 (säv. R. Davies)  I’m a Lover Not a Fighter – 2.03 (säv. J. D. ”Jay” Miller)  You Really Got Me – 2.13 (säv. R. Davies) :  B-puoli Cadillac – 2.44 (säv. Ellas McDaniel)  Bald Headed Woman – 2.41 (säv. Trad/sov. Shel Talmy)  Revenge – 1.29 (säv. R. Davies, Larry Page)  Too Much Monkey Business – 2.16 (säv. Chuck Berry)  I’ve Been Driving on Bald Mountain – 2.01 (säv. Trad/sov. Talmy)  Stop Your Sobbing – 2.06 (säv. R. Davies)  Got Love If You Want It – 3.46 (säv. James Moore)
Kappaleet > Britannian-versio Kinks > Vuoden 2011 Deluxe Edition

| --- | --- |
 CD 1 Beautiful Delilah – 2.08 (stereo)  So Mystifying – 2.55 (stereo)  Just Can’t Go to Sleep – 2.00 (stereo)  Long Tall Shorty – 2.52 (stereo)  I Took My Baby Home – 1.50 (stereo)  I’m a Lover Not a Fighter – 2.06 (stereo)  You Really Got Me – 2.17 (stereo)  Cadillac – 2.46 (stereo)  Bald Headed Woman – 2.43 (stereo)  Revenge – 1.31 (stereo)  Too Much Monkey Business – 2.17 (stereo)  I’ve Been Driving on Bald Mountain – 2.08 (stereo)  Stop Your Sobbing – 2.07 (stereo)  Got Love If You Want It – 2.50 (stereo)  I Believed You – 1.59 (mono, säv. D. Davies)  I’m a Hog for You Baby – 1.41 (mono, säv. Leiber/Stoller)  I Don’t Need You Anymore – 2.15 (mono, säv. R. Davies)  Ev'rybody's Gonna Be Happy – 2.24 (mono, säv. R. Davies)  Long Tall Sally – 2.13 (mono, säv. Robert Blackwell, Enotris Johnson, Richard Penniman)  You Still Want Me – 2.00 (mono, säv. R. Davies)  You Do Something to Me – 2.25 (mono, säv. R. Davies)  It’s Alright – 2.38 (mono, säv. R. Davies)  All Day and All of the Night – 2.24 (mono, säv. R. Davies)  I Gotta Move – 2.26 (mono, säv. R. Davies)  Louie, Louie – 2.58 (mono, säv. Richard Berry)  I’ve Got That Feeling – 2.44 (mono, säv. R. Davies)  I Gotta Go Now – 2.55 (mono, säv. R. Davies)  Things Are Getting Better – 1.54 (mono, säv. R. Davies) :  CD 2 Kaikki kappaleet monoäänenlaadussa Kappaleet 1–14: Samat kuin CD 1:llä, mutta monona. Don’t Ever Let Me Go – 2.20 (säv. R. Davies)  I Don’t Need You Anymore – 2.10  Bald Headed Woman – 2.42  Too Much Monkey Business – 2.10  Got Love If You Want It – 3.36  Meet The Kinks – 0.33 (BBC Interview)  Cadillac – 2.35  Ray Talks About ”You Really Got Me” – 0.13 (BBC Interview)  You Really Got Me – 2.08  Little Queenie – 1.47 (säv. Chuck Berry)  I’m a Lover Not a Fighter – 2.11  All Day and All of the Night – 2.18  Ray Talks About the USA – 0.39 (BBC Interview)  I’ve Got the Feeling – 2.45
Kappaleet > Yhdysvaltain-versio You Really Got Me

| --- | --- |
 A-puoli Beautiful Delilah – 2.04  So Mystifying – 2.49  Just Can’t Go to Sleep – 1.58  Long Tall Shorty – 2.48  You Really Got Me – 2.13 :  B-puoli Cadillac – 2.41   Bald Headed Woman – 2.41  Too Much Monkey Business – 2.14  I’ve Been Driving on Bald Mountain – 2.02  Stop Your Sobbing – 2.05  Got Love If You Want It – 3.49
Singlet

”You Really Got Me” oli albumin ainoa single, joka julkaistiin Britanniassa tai Yhdysvalloissa. Maailmanlaajuisesti singlejulkaisuja tehtiin kuitenkin lukuisia. Ainakin Norjassa, Ruotsissa ja Länsi-Saksassa julkaistiin singlenä kappale ”Cadillac” B-puolenaan I’m a Lover Not a Fighter”. ”Cadillac” ilmestyi myös Ruotsissa B-puolen ollessa ”Just Can’t Go to Sleep”. Tämän lisäksi Ranskassa julkaistiin ”Bald Headed Woman” B-puolenaan ”So Mystifying” ja Etelä-Afrikassa ”Beautiful Delilah” B-puolen ollessa ”Stop Your Sobbing”. ”Beautiful Delilah” julkaistiin myös Ruotsissa ja Norjassa, mutta B-puolena oli ”Too Much Monkey Business”. Tämän lisäksi Länsi-Saksassa julkaistiin ”I’m a Lover Not a Fighter” B-puolen ollessa ”Beautiful Delilah”.
Kokoonpano

| --- | --- |
 The Kinks Ray Davies – laulu, kitara, huuliharppu  Dave Davies – laulu, kitara  Pete Quaife – bassokitara, taustalaulu  Mick Avory – rummut, lyömäsoittimet Vierailijat Bobby Graham – rummut  Rasa Didzpetris – taustalaulu  Arthur Greenslade – piano  Perry Ford – piano  Jimmy Page – 12-kielinen kitara, akustinen kitara  Jon Lord – urut  :  Tuotanto Shel Talmy – tuottaja  Ray Pricket – äänittäjä  Glyn Johns – äänittäjä  Bob Auger – äänittäjä
Painoksia

| Formaatti | Albumi | Valtio | Levy-yhtiö ja tunnus | Julkaistu | Lähde |
| --- | --- | --- | --- | --- | --- |
| LP | Kinks |  Britannia | Pye NPL 18096 (mono) | 2.10.1964 |  |
| LP | Kinks |  Britannia | Pye NSPL 83021 (stereo) | 2.10.1964 |  |
| LP | Kinks |  Ranska | Vogue VPV 76018 30 (mono) | 1964 |  |
| LP | You Really Got Me |  Yhdysvallat | Reprise R 6143 (mono) | 11/1964 |  |
| LP | You Really Got Me |  Yhdysvallat | Reprise RS 6143 (stereo) | 11/1964 |  |
| LP | Kinks Size |  Etelä-Korea | CSJ 328 (stereo) | 1965 |  |
| LP | Kinks |  Britannia | Golden Guinea GGL 0357 (mono) | 7.1.1966 |  |
| LP | Kinks |  Britannia | Golden Guinea GSGL1 0357 (mono) | 7.1.1966 |  |
| Mini-LP | The Kinks |  Brasilia | Musidisc MINI 29 (mono) | 1968 |  |
| LP | The Kinks |  Britannia | Hallmark HMA 244 | 4/1973 |  |
| LP | Kinks |  Britannia | Pye NPL 18096 (mono) | 11/1979 |  |
| LP | Kinks |  Japani | PRT SP20 5023 (mono) | 21.12.1982 |  |
| CD | Kinks |  Britannia | PRT PYC 6002 (stereo) | 12/1987 |  |
| LP | You Really Got Me |  Yhdysvallat | Rhino R1 70315 (stereo) | 27.9.1988 |  |
| CD | You Really Got Me |  Yhdysvallat | Rhino R2 70315 (stereo) | 27.9.1988 |  |
| MC | You Really Got Me |  Yhdysvallat | Rhino R4 70315 | 1988 |  |
| CD | Kinks/Kinda Kinks |  Yhdysvallat | Mobile Fidelity Sound Lab UDCD 679 (stereo/mono) | 13.8.1996 |  |
| CD | Kinks |  Britannia | Essential/Castle ESM CD 482 (mono) | 30.3.1998 |  |
| CD | Kinks Size |  Britannia | Castle/Sanctuary CMTCD299 (stereo) | 20.8.2001 |  |
| CD | Kinks |  Britannia | Sanctuary Midline SMRCD025 (mono) | 26.4.2004 |  |
| CD | Kinks (Deluxe Edition) |  Britannia | Sanctuary/Universal 275 627-4 (mono/stereo) | 28.3.2012 |  |
Brii

Brii (engl. Bree) on kylä J. R. R. Tolkienin luomassa fiktiivisessä Keski-Maassa. Se sijaitsee Eriadorissa, itään Konnusta ja on sanottu, että inspiraationa Briille on toiminut Buckinghamshiren kylä Brill, jossa Tolkien kävi säännöllisesti Oxfordin alkuaikoinaan. Oletettavasti Tolkien myös asui Brillissä.
Brii oli jo hyvin vanha asumus Eriadorissa Kolmannen Ajan aikaan, mutta sitä hallinneen Cardolanin kuningaskunnan, romahduksen myötä Brii jatkoi menestystään ilman mitään keskusjohtoa tai hallintoa monien vuosisatojen ajan.
Sormuksen sodan aikaan Brii oli kaikkein läntisin ihmisten asutuskeskus ja se oli yksi vain kolmesta tai neljästä asutuskeskuksesta koko Eriadorissa.
Suoraan lähteen Briistä olivat Hautakerot sekä Vanha Metsä. Brii oli tärkein kylä Briimaassa, joka oli pieni metsäinen alue pohjois-eteläsuunnassa kulkevan Vihertien ja itä-länsisuuntaisen tien risteyksessä Eriadorissa. Briimaa oli ainoa paikka Keski-Maassa, jossa ihmiset ja hobitit asuivat yhdessä.
Kirjassa Taru sormusten herrasta Frodo tapasi Konkarin (Aragorn) Briin suurimmassa ja suosituimmassa majatalossa, Pomppivassa Ponissa.
Brii on myös paikka, jossa Gandalf Harmaa ja Thorin Tammikilpi tapasivat ennen kirjan Hobitti tapahtumia. Molemmat ajattelivat samaa ongelmaa, lohikäärme Smaugia Ereborissa.
Capitol Limited (Amtrak)

Capitol Limited on Yhdysvaltain pääkaupungin Washingtonin ja Chicagon välillä liikennöivä henkilöjunavuoro. Vuoro aloitti liikenteen vuonna 1981, ja sen reitin pituus on 764 mailia eli 1 230 kilometriä.
Aiheesta muualla

Kuvia tai muita tiedostoja aiheesta Capitol Limited (Amtrak) Wikimedia Commonsissa
Amtrak - Routes - Northeast - Capitol Limited
Champa

| Champa > 192–1834 |
| --- | --- |
   Kaakkois-Aasiaa vuoden 1100 paikkeilla. 
Valtiomuoto:  kuningaskunta
Uskonnot:  hindulaisuus buddhalaisuus islam
Kielet:  chamin kieli, sanskrit
Seuraaja(t):  Vietnam
Champa oli alun perin hindulais-buddhalainen ja myöhemmin islamilainen kuningaskunta nykyisen Vietnamin keski- ja eteläosissa. Champa mainitaan ensimmäisen kerran kiinalaisissa lähteissä vuonna 192 ja valtakunta kesti itsenäisenä aina 1600-luvulle saakka. Sen alueet jäivät vähitellen Vietnamin haltuun ja heidän alaisensa vasalliruhtinaskuntakin lakkautettiin vuonna 1834.
Kulttuuri

Champan varhaisen historian aikana alueella vaikuttivat etenkin intialaisina kulttuurivaikutteina saapuneet hindulaisuus ja mahayana-buddhalaisuus. Meriteitse saapui myös islam, jonka merkitys kasvoi etenkin Champan loppuvaiheiden aikana tynkäkuningaskunnassa. Lopulta suuri osa Champan väestöstä oli kääntynyt sunnalaiseen islamiin, mutta uskontoon sekoittuivat myös vanhemmat uskonnolliset perinteet. Vietnamilaisten levittäytyessä Champaan monet chamit pakenivat nykyiseen Kambodžaan.
Champan hindulais-buddhalaisen kauden aikana rakennettiin useita temppeleitä, joista osa on sittemmin tuhoutunut sään ja sotien vaikutuksesta. Nykypäiviin saakka on säilynyt kuitenkin useita kymmeniä Champan temppelejä. Chamien temppelit ovat tyypillisesti suhteellisen pieniä ja ne rakennettiin tiilistä. Laajin säilynyt temppelikokonaisuus on nykyisen Keski-Vietnamin Mỹ Sơnissa. Temppelien ulkoseinät koristeltiin reliefein, jotka esittävät esimerkiksi kasviornamentteja, nymfejä, rukoilijoita ja muita aiheita. Samaan tapaan koristeltiin myös temppelien kalkkikiviset tukipaalut, joita koristavat esimerkiksi intialaisaiheiset apsarat, hamsat ja makarat. Hindulaisten aiheiden ohella käytettiin buddhalaisia aiheita, joita on säilynyt esimerkiksi Đông Dươngissa.
Aiheesta muualla

Kuvia tai muita tiedostoja aiheesta Champa Wikimedia Commonsissa
Chaminkielistä kivikirjoitusta.
Tanssivaa Shivaa esittävä veistos.
Raunioita Mỹ Sơnissa.
Capitol Records

| Capitol Records |
| --- | --- |

Emoyhtiö:  Universal Music Group
Perustettu:  1942
Perustajat:  Johnny Mercer, Glen Wallichs ja Buddy DeSylva
Tilanne:  aktiivinen
Tyylilajit:  useita
Kotimaa:  Yhdysvallat
Sijainti:  150 5th Avenue, New York, NY 10011
Kotisivu
Infobox OKNimi-testi OK: 
Capitol Records Building Hollywood, Los Angeles, Kalifornia.
Capitol Records on yhdysvaltalainen levy-yhtiö, joka toimii Maltby Capital Limited -yhtiön tytäryhtiönä. Tämä kuuluu Universal Music Group -yritysryhmään.
Capitol Recordsin perusti laulunkirjoittaja Johnny Mercer vuonna 1942 yhdessä Glen Wallichsin ja Buddy DeSylvan kanssa. Vuonna 1946 yhtiö vietiin pörssiin. Helmikuussa 1955 Electrical and Musical Industries Limited (EMI) osti 96 prosenttia Capitolin osakkeista. Capitol Records pysyi kuitenkin pörssissä maaliskuulle 1974 saakka.
Levy-yhtiön mukaan nimetty rakennus Capitol Records Building sijaitsee Hollywoodissa, Los Angelesissa, Yhdysvaltain Kaliforniassa.
Ensimmäisiä siinä levyttäneitä artisteja olivat esimerkiksi Nat King Cole, Paul Whiteman, Ella Mae Morse sekä Martha Tilton.
Vuonna 1949 perustettiin Kanadan haara ja Capitol Records osti KHJ Studios:n Melrose Avenuelta. 1950-lukuun mennessä Capitol Recordsista oli tullut iso yritys ja siellä levyttivät monet kuuluisat artistit kuten Frank Sinatra sekä Judy Garland.
Metalliyhtye Megadeth levytti Capitol Recordsilla vuosina 1986-1999.
Aiheesta muualla

Kuvia tai muita tiedostoja aiheesta Capitol Records Wikimedia Commonsissa
Kirkkoharjun koulu (Kangasala)

Kirkkoharjun koulu on Kangasalan Pikkolassa sijaitseva koulu. Koulussa toimii peruskoulun luokat 1–6. Oppilaita koulussa on noin 300. Koulun rehtori on Timo Santamäki. Koulurakennus sijaitsee Kangasalla ydinkeskustassa.
Vuoden 2016 keväällä koulun luokkatiloissa huomattiin kosteuden aiheuttama mikrobivaurio, joka on aiheuttanut oppilaille jatkuvaa päänsärkyä ja toistuvia flunssia.
Aiheesta muualla

Kirkkoharjun koulu - Kangasala.fi
Bolšoje Brannoje

| Bolšoje Brannoje Большое Бранное |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Outovan piiri
Koordinaatit:  58°22′02″N, 28°02′14″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Želtšan valuma-alue
Järveen tulevat joet:  Branka
Laskujoki:  Branka ja Osnitsa Želtšaan
Mittaustietoja
Pinnankorkeus:  32 m  mpy. 
Pituus:  1,3 km 
Leveys:  0,8 km 
Pinta-ala:  72 ha 
Tilavuus:  0,00079 km³ 
Keskisyvyys:  1,1 m 
Suurin syvyys:  1,5 m 
Valuma-alue:  15,8 km² 
Saaria:  ei saaria 
 fiBolšoje Brannoje 
Bolšoje Brannoje (ven. Большое Бранное) on järvi Luoteis-Venäjällä Pihkovan alueen Outovan piirissä.
Maantietoa

Järvi on 1,3 kilometriä pitkä, 0,8 kilometriä leveä ja sen pinta-ala on 72 hehtaaria. Se on joka suunnalta suomaaston ympäröimä järvi. Järven keskisyvyys on 1,1 metriä ja sen syvin kohta on 1,5 metriä syvä. Järvi ja sen ympäristö on autio eikä sinne tule tietä. Lähin kylä on Jammin (ven. Яамм) kirkonkylä yli viiden kilometrin päässä.
Luontoarvoja

Järvessä elää ainakin ahven, särki ja mutakala. Sillä on mutapohja ja sen rannat kasvavat hetteikköä, josta irtoaa välillä kelluvia turvelauttoja ajelehtimaan järvelle. Järvessä on usein kalakuolemia.
Vesistösuhteita

Bolšoje Brannoje sijaitsee Želtšan valuma-alueella ja sen laskujoki Osnitsa (ven. Осница) on Želtšan sivujoki. Želtša  laskee Peipsijärveen, jonka alue muodostaa Narvanjoen vesistöalueen keskiosan. Peipsijärven laskujoki Narvanjoki jatkaa pohjoiseen päin ja laskee lopuksi Suomenlahteen.
Järven valuma-alueen koko on lähteestä riippuen 31,5  tai 15,8 neliökilometriä . Itäpuolelta siihen laskee lyhyt suo-oja ja länsipuolelta toisen suolammen Maloje Brannojen (ven. Малое Бранное) laskuoja. Tähän suolampeen laskee lounaasta tuleva suo-oja Branka (ven. Бранка), joka laskee seuraavaksi Bolšoje Brannojeen ja jatkaa edelleen samannimisenä laskuojana seuraavalle Vjažištšen (ven. Вяжище) järvelle. Tämän laskuoja Osnitsa (ven. Осница) yhtyy Želtšaan Jammin kirkonkylässä.
Huomautuksia

1 2 3 4 5 6  Kohteen pituus, leveys ja ympäristön kasvillisuus, asutus ja nimistöä on tarkistettu Internetin Google-, Bing-, ACME- tai Yandex-karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.